pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-1 ก.พ. 65 กรมบัญชีกลางพร้อมใช้ ระบบ Digital Pension บูรณาการฐานข้อมูลภาครัฐ บำเหน็จบำนาญยุคใหม่ ใส่ใจวัยเกษียณ
วันอังคารที่ 25 มกราคม 2565
1 ก.พ. 65 กรมบัญชีกลางพร้อมใช้ ระบบ Digital Pension บูรณาการฐานข้อมูลภาครัฐ บําเหน็จบํานาญยุคใหม่ ใส่ใจวัยเกษียณ
ตั้งแต่ 1 ก.พ.2565 เป็นต้นไป กรมบัญชีกลางจะเริ่มใช้ระบบบําเหน็จบํานาญและสวัสดิการรักษาพยาบาล (Digital Pension) ซึ่งเป็นการบูรณาการฐานข้อมูลภาครัฐของกรมบัญชีกลาง เชื่อมโยงข้อมูลจากระบบจ่ายตรงเงินเดือนและค่าจ้างประจํา (e-Payroll) ฐานข้อมูลบุคลากรภาครัฐ
นางสาวกุลยา ตันติเตมิท อธิบดีกรมบัญชีกลาง เปิดเผยว่า ตั้งแต่วันที่ 1 กุมภาพันธ์ 2565 เป็นต้นไป กรมบัญชีกลางจะเริ่มใช้ระบบบําเหน็จบํานาญและสวัสดิการรักษาพยาบาล (Digital Pension) ซึ่งเป็นการบูรณาการฐานข้อมูลภาครัฐของกรมบัญชีกลาง โดยเชื่อมโยงข้อมูลจากระบบจ่ายตรงเงินเดือนและค่าจ้างประจํา (e-Payroll) ฐานข้อมูลบุคลากรภาครัฐ เพื่ออํานวยความสะดวกให้กับผู้มีสิทธิรับเงินและเจ้าหน้าที่ผู้ปฏิบัติงานตลอดจนลดกระบวนงานอนุมัติสั่งจ่าย การขอหนังสือรับรองสิทธิในบําเหน็จตกทอด เพื่อใช้เป็นหลักทรัพย์ประกันการกู้เงิน นอกจากนี้ได้มีการเชื่อมโยงข้อมูลกับหน่วยงานที่เกี่ยวข้อง อาทิ กระทรวงมหาดไทย กรมสรรพากร กรมบังคับคดี กองทุนบําเหน็จบํานาญข้าราชการ และธนาคารแห่งประเทศไทย
“ขณะนี้กรมบัญชีกลางได้แจ้งให้ส่วนราชการมอบหมายให้ผู้ปฏิบัติงานเบี้ยหวัด บําเหน็จบํานาญ และเงินอื่นในลักษณะเดียวกัน เข้ารับการฝึกอบรมและลงทะเบียนกําหนดสิทธิเข้าใช้งานในระบบเรียบร้อยแล้ว อีกทั้งได้พัฒนา Mobile Application ชื่อว่า “Digital Pension” เพื่อเป็นอีกหนึ่งช่องทางให้ผู้มีสิทธิสามารถยื่นขอรับบําเหน็จบํานาญ ติดตามสถานะการยื่นคําขอ ตรวจสอบหนังสือสั่งจ่าย ประมาณการเบี้ยหวัด/บําเหน็จ/บํานาญ ขอหนังสือรับรองเงินบํานาญ/บําเหน็จรายเดือน ขอหนังสือรับรองสิทธิบําเหน็จตกทอด ยื่นขอรับเงิน ช.ค.บ. ขอย้ายส่วนราชการผู้เบิก ดาวน์โหลดหนังสือรับรองภาษีหัก ณ ที่จ่าย และสามารถตรวจสอบสิทธิสวัสดิการรักษาพยาบาล เป็นต้น สามารถดาวน์โหลดแอปพลิเคชันได้ทาง Play Store หรือ App store พิมพ์ค้นหาคําว่า Digital Pension โดยจะเริ่มเปิดให้ดาวน์โหลดตั้งแต่วันที่ 1 กุมภาพันธ์ 2565 เป็นต้นไป ทั้งนี้ หากมีข้อสงสัยสอบถามเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-องค์การอนามัยโลกประกาศมอบรางวัลแก่ 2 บุคลากรสาธารณสุขไทย
วันเสาร์ที่ 12 กุมภาพันธ์ 2565
องค์การอนามัยโลกประกาศมอบรางวัลแก่ 2 บุคลากรสาธารณสุขไทย
องค์การอนามัยโลกประกาศมอบรางวัลระดับโลกแก่บุคลากรสาธารณสุขไทย 2 ท่าน โดย ศ.นพ.ประกิต วาทีสาธกกิจ รับรางวัล Dr LEE Jong-wook จากการรณรงค์เพื่อการไม่สูบบุหรี่ และนพ.ไพศาล ร่วมวิบูลย์สุข จักษุแพทย์จอประสาทตา รพ.ราชวิถี รับรางวัล Sasakawa Health Prize
องค์การอนามัยโลกประกาศมอบรางวัลระดับโลกแก่บุคลากรสาธารณสุขไทย 2 ท่าน โดย ศ.นพ.ประกิต วาทีสาธกกิจ รับรางวัล Dr LEE Jong-wook จากการรณรงค์เพื่อการไม่สูบบุหรี่ และนพ.ไพศาล ร่วมวิบูลย์สุข จักษุแพทย์จอประสาทตา รพ.ราชวิถี รับรางวัล Sasakawa Health Prize ในการคัดกรองเบาหวานเข้าจอประสาทตา
นพ.รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข เปิดเผยว่า ในการประชุมคณะกรรมการบริหารองค์การอนามัยโลก สมัยที่ 150 เมื่อวันที่ 29 มกราคม 2565 ประเทศไทยโดยกองการต่างประเทศ กระทรวงสาธารณสุข ร่วมกับกรมการแพทย์ และสํานักงานกองทุนสนับสนุนการสร้างเสริมสุขภาพ (สสส.) ดําเนินการเสนอชื่อบุคลากรสาธารณสุขไทยเพื่อเข้ารับการพิจารณารางวัลระดับโลก 2 ท่าน ได้แก่ ศ.นพ.ประกิต วาทีสาธกกิจ ประธานมูลนิธิรณรงค์เพื่อการไม่สูบบุหรี่ ในรางวัล Dr LEE Jong-wook Memorial Prize for Public Health และนพ.ไพศาล ร่วมวิบูลย์สุข นายแพทย์ทรงคุณวุฒิ ด้านเวชกรรม สาขาจักษุวิทยา โรงพยาบาลราชวิถี กรมการแพทย์ในรางวัล Sasakawa Health Prize
นพ.รุ่งเรืองกล่าวว่า ที่ประชุมคณะกรรมการบริหารองค์การอนามัยโลกได้พิจารณาและประกาศรับรองให้ทั้ง 2 ท่านได้รับรางวัลดังกล่าว เนื่องจาก ศ.นพ.ประกิต วาธีสาธกกิจ เป็นผู้ที่มีคุณูปการโดดเด่นต่อวงการสาธารณสุข ได้ผันตัวเองมาทํางานในภาคประชาสังคมในการสร้างเสริมสุขภาพ โดยเฉพาะการรณรงค์เพื่อการไม่สูบบุหรี่ มีผลงานเชิงประจักษ์เป็นที่ยอมรับทั้งในระดับประเทศและนานาประเทศ ขณะที่ นพ.ไพศาล ร่วมวิบูลย์สุข เป็นจักษุแพทย์เชี่ยวชาญด้านการรักษาโรคจอประสาทตา ที่มุ่งมั่นแก้ไขปัญหาตาบอดในประเทศไทย โดยเฉพาะภาวะเบาหวานเข้าจอประสาทตา ซึ่งเคยเป็นสาเหตุที่ทําให้ตาบอดลําดับที่ 2 ของประเทศ โดยพัฒนาวิธีการคัดกรองด้วยการใช้ภาพถ่ายจอประสาทตา และริเริ่มโครงการฝึกอบรมบุคลากรที่ไม่ใช่จักษุแพทย์ให้สามารถคัดกรองผู้ป่วยโรคจอประสาทตาได้ โดยเฉพาะพื้นที่ห่างไกลที่ขาดแคลนจักษุแพทย์ จนนําไปสู่นโยบายของกระทรวงสาธารณสุขในการตรวจคัดกรองผู้ป่วยเบาหวานเข้าจอประสาทตาทั่วประเทศโดยไม่เสียค่าใช้จ่าย นอกจากนี้ ยังเพิ่มการเข้าถึงยารักษาเบาหวานเข้าจอประสาทตา ส่งผลให้จํานวนผู้ป่วยที่ตาบอดอันเนื่องมาจากภาวะเบาหวานเข้าจอประสาทตาลดลงอย่างมาก
ทั้งนี้ จะมีพิธีมอบโล่ประกาศเกียรติคุณในระหว่างการประชุมสมัชชาอนามัยโลก สมัยที่ 75 ในเดือนพฤษภาคม 2565 โดยรางวัล Dr LEE Jong-wook Memorial Prize for Public Health ก่อตั้งขึ้นในปี 2551 มอบให้กับบุคคล สถาบัน และองค์กรภาครัฐหรือเอกชนที่มีคุณูปการด้านสาธารณสุขอย่างโดดเด่น มีจุดมุ่งหมายเพื่อสนับสนุนการขยายขอบเขตการทํางานด้านสาธารณสุขให้สามารถดําเนินงานได้เพิ่มมากขึ้น ส่วนรางวัล Sasakawa Health Prize ก่อตั้งขึ้นในปี 2527 ตามความคิดริเริ่มและด้วยทุนสนับสนุนจากมูลนิธิอุตสาหกรรมการต่อเรือแห่งประเทศญี่ปุ่น และมูลนิธิ Sasakawa Memorial Health Foundation มอบให้กับบุคคล หรือสถาบัน หรือ องค์กรพัฒนาเอกชน หรือองค์กรที่ประสบความสําเร็จในการทํางานด้านนวัตกรรมที่โดดเด่นในการพัฒนาบริการปฐมภูมิ
************************************** 12 กุมภาพันธ์ 2565
รัฐบาลไทย-ข่าวทำเนียบรัฐบาล-รัฐบาลพอใจผลสำเร็จ ไร้พื้นที่ประสบภัยแล้ง ปี 64 พร้อมเดินหน้า 13 มาตรการรับมือฤดูฝนปีนี้
วันเสาร์ที่ 11 มิถุนายน 2565
รัฐบาลพอใจผลสําเร็จ ไร้พื้นที่ประสบภัยแล้ง ปี 64 พร้อมเดินหน้า 13 มาตรการรับมือฤดูฝนปีนี้
.....
พลเอก ประวิตร วงษ์สุวรรณ รองนายกรัฐมนตรี ในฐานะประธานคณะกรรมการทรัพยากรน้ําแห่งชาติ (กนช.) และผู้อํานวยการกองอํานวยการน้ําแห่งชาติ (กอนช.) แถลงถึงความสําเร็จในการบูรณาการแก้ไขปัญหาน้ําในช่วงฤดูแล้งปี 64/65 ที่ผ่านมา ซึ่งมีผลงานเป็นที่น่าพอใจอย่างยิ่ง ส่งผลให้ประเทศไทยไม่มีการประกาศพื้นที่ภัยแล้ง ซึ่งหน่วยงานที่เกี่ยวข้องได้ปฏิบัติการตามมาตรการและแผนเชิงรุกเพื่อรับมือภัยแล้งที่วางไว้ สามารถลดและบรรเทาความเดือดร้อนของประชาชนจากสถานการณ์ภัยแล้งได้อย่างมีประสิทธิภาพ
.
สําหรับการเตรียมรับมือฤดูฝนที่กําลังมาถึงในปี 65 นี้ รัฐบาลได้กําหนด 13 มาตรการรับมือฤดูฝน โดยเพิ่มเติม 3 มาตรการ จากเดิมปี 64 ที่มี 10 มาตรการ เช่น การคาดการณ์ชี้เป้าพื้นที่เสี่ยงน้ําท่วม การบริหารจัดการน้ําในพื้นที่ลุ่มต่ํา การปรับปรุงระบบการระบายน้ํา และสิ่งกีดขวางทางน้ําตลอดจนตรวจความมั่นคงปลอดภัยของคัน ทํานบและพนังกั้นน้ํา
.
พร้อมมอบนโยบายให้ทุกหน่วยงานปฏิบัติตามมาตรการอย่างเคร่งครัด ติดตามสถานการณ์และเฝ้าระวังพื้นที่เสี่ยงน้ําหลากอย่างต่อเนื่อง เพื่อดําเนินการตามแผนเผชิญเหตุได้อย่างทันท่วงที วางแผนเก็บกักน้ําสํารองทุกแหล่ง ทั้งน้ําผิวดินและน้ําใต้ดินไว้รองรับฤดูแล้งหน้าด้วย รวมทั้งสร้างการรับรู้แก่ประชาชนและทุกภาคส่วนอย่างทั่วถึง เพื่อให้การแก้ปัญหาด้านน้ําเกิดผลสัมฤทธิ์อย่างยั่งยืนต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เปิดโครงการ "สลาก 80” ตามนโยบายนายกฯ เริ่มจำหน่วยงวดแรก 17 ม.ค. 65 (กทม. - นนทบุรี) และพร้อมกันทั่วประเทศตั้งแต่เดือน พ.ค. 65 เป็นต้นไป
วันศุกร์ที่ 24 ธันวาคม 2564
เปิดโครงการ "สลาก 80” ตามนโยบายนายกฯ เริ่มจําหน่วยงวดแรก 17 ม.ค. 65 (กทม. - นนทบุรี) และพร้อมกันทั่วประเทศตั้งแต่เดือน พ.ค. 65 เป็นต้นไป
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า สํานักงานสลากกินแบ่งรัฐบาลภายใต้สังกัดกระทรวงการคลัง จัดทําของขวัญปีใหม่ พ.ศ. 2565 ให้แก่ประชาชนคนไทย ภายใต้โครงการ "สลาก 80” เพื่อขยายจุดจําหน่ายและกําหนดกลุ่มเป้าหมายที่จําหน่ายสลากกินแบ่งรัฐบาล
.
โดยกําหนดหลักเกณฑ์และวิธีการดําเนินการไว้ 2 ระยะ ดังนี้
ระยะที่ 1 : ขยายในเชิงลึกในเขต กทม. และ จ.นนทบุรี เพิ่มเติม จํานวน 34 จุดจําหน่าย (จากบัญชีสํารอง ปี 2564) รวมกับของเดิมเป็น 74 จุดจําหน่าย และจะเริ่มจําหน่ายสลากงวดแรกในงวดวันที่ 17 ม.ค. 65 เป็นต้นไป
.
ระยะที่ 2 : ขยายจุดจําหน่ายในเชิงกว้าง โดยเปิดรับสมัครตัวแทนจําหน่ายขยายทั่วประเทศ ทั้งส่วนกลางและส่วนภูมิภาค จํานวนไม่เกิน 1,000 จุดจําหน่าย รับสมัครตั้งแต่วันที่ 24 ธ.ค. 64 - 24 ม.ค. 65
.
สําหรับผู้ที่ผ่านหลักเกณฑ์แต่ไม่ได้รับการคัดเลือกนั้น จะถูกกําหนดให้เป็นผู้ขึ้นบัญชีสํารองตัวแทนจําหน่ายโครงการ “สลาก 80” โดยมีระยะเวลาในการขึ้นบัญชีสํารอง 1 ปี
.
หากตัวแทนจําหน่ายโครงการฯ รายใดสละสิทธิ หรือถูกตรวจพบว่าไม่ปฏิบัติตามสัญญาและเงื่อนไขที่กําหนด จะเรียกผู้ขึ้นบัญชีสํารองลําดับถัดไปของจังหวัดนั้นขึ้นมาทดแทน
.
สําหรับจุดจําหน่ายโครงการ “สลาก 80” จะเริ่มพร้อมกันทั่วประเทศตั้งแต่เดือน พ.ค. 65 เป็นต้นไป ประชาชนผู้สนใจสามารถตรวจสอบรายละเอียดจุดจําหน่ายได้จากแอปพลิเคชัน GLO Lottery ในช่องค้นหาจุดจําหน่าย GLO Official Sellers
.
อ่านเพิ่มเติม คลิกhttps://www.thaigov.go.th/news/contents/details/49798
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. เคียงข้างคนไทย สู้ภัยโควิด-19 มอบถุงน้ำใจให้ผู้กักตัวโควิด-19
วันพฤหัสบดีที่ 17 มิถุนายน 2564
รฟม. เคียงข้างคนไทย สู้ภัยโควิด-19 มอบถุงน้ําใจให้ผู้กักตัวโควิด-19
ในพื้นที่โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
วันที่ 16 มิถุนายน 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับบริษัทที่ปรึกษา โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) มอบถุงน้ําใจภายในบรรจุเครื่องอุปโภคบริโภคจํานวน 300 ชุด ให้แก่ ศูนย์ควบคุมการแพร่ระบาดโรคโควิด-19 เขตห้วยขวาง ศูนย์บริการสาธารณสุข 35 หัวหมาก เขตบางกะปิ และศูนย์บริการสาธารณสุข 68 เขตสะพานสูง ภายใต้โครงการ “รฟม. เคียงข้างคนไทย สู้ภัยโควิด-19” โดยมอบให้ผู้กักตัวโควิด-19 ในแต่ละชุมชนที่อยู่ตามแนวสายทางโครงการรถไฟฟ้าสายสีส้มฯ เพื่อบรรเทาความเดือดร้อนเบื้องต้นและให้ประชาชนสามารถใช้ประโยชน์ในการดํารงชีพในช่วงเวลาที่ยากลําบาก ทั้งนี้ รฟม. ขอร่วมเป็นกําลังใจและเคียงข้างคนไทยให้ก้าวผ่านสถานการณ์นี้ไปด้วยกัน สามารถติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine
รัฐบาลไทย-ข่าวทำเนียบรัฐบาล-โฆษกรัฐบาลมั่นใจ นายกฯ-10 รมต.แจงศึกซักฟอกฉลุย เชื่อได้รับเสียงโหวตไว้วางใจครบทุกคน แจงพร้อมรับข้อเสนอแนะที่เป็นประโยชน์ไปพิจารณา
วันพุธที่ 15 มิถุนายน 2565
โฆษกรัฐบาลมั่นใจ นายกฯ-10 รมต.แจงศึกซักฟอกฉลุย เชื่อได้รับเสียงโหวตไว้วางใจครบทุกคน แจงพร้อมรับข้อเสนอแนะที่เป็นประโยชน์ไปพิจารณา
โฆษกรัฐบาลมั่นใจ นายกฯ-10 รมต.แจงศึกซักฟอกฉลุย เชื่อได้รับเสียงโหวตไว้วางใจครบทุกคน แจงพร้อมรับข้อเสนอแนะที่เป็นประโยชน์ไปพิจารณา
วันนี้ (15 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคร่วมฝ่ายค้านยื่นญัตติขอเปิดอภิปรายไม่ไว้วางใจนายกรัฐมนตรี และรัฐมนตรีเป็นรายบุคคล รวมทั้งสิ้น 11 คนว่า ถือเป็นการทําหน้าที่ตามระบอบประชาธิปไตยของพรรคร่วมฝ่ายค้าน ผ่านกลไกของรัฐสภา ซึ่งเป็นเรื่องที่ดี และรัฐบาลจะใช้โอกาสนี้ชี้แจงทําความเข้าใจกับประชาชนในทุกนโยบายของรัฐบาลที่ถูกบิดเบือนหรือทําให้เกิดความสับสน ยืนยันว่า พล.อ.ประยุทธ์ จันทร์โอชา นายกฯ และรมว.กลาโหม รวมถึงรัฐมนตรีที่ถูกอภิปรายนั้น พร้อมชี้แจงทุกข้อสงสัยและทุกประเด็น ขอเพียงแค่ฝ่ายค้านอภิปรายโดยใช้ข้อเท็จจริงหรือหลักฐานต่างๆ ที่หามาได้ ไม่ใช่ใช้วาทกรรม เสียดสี สาดโคลน เพราะมีแต่จะเสียเวลาของประชาชนไปโดยเปล่าประโยชน์
"ยืนยันว่าท่านนายกฯ พร้อมชี้แจงต่อสภาฯ ให้สิ้นสงสัยในทุกประเด็นของฝ่ายค้าน เพราะมั่นใจว่ารัฐบาลบริหารประเทศด้วยความซื่อสัตย์สุจริต ไม่ปล่อยให้เกิดการทุจริตคอรัปชั่นอย่างมโหฬารเหมือนรัฐบาลที่ผ่านมา ส่วนรัฐมนตรีท่านอื่นๆ นั้นก็เตรียมข้อมูลชี้แจงพร้อมแล้ว ดังนั้น เชื่อว่ารัฐบาลจะสามารถชี้แจงได้อย่างชัดเจน และจะได้รับเสียงโหวตไว้วางใจทุกคนจากที่ประชุมสภาฯ อย่างแน่นอน อย่างไรก็ตาม ทุกข้อเสนอแนะที่เป็นประโยชน์นั้น รัฐบาลพร้อมนําไปพิจารณาเพื่อแก้ไขปรับปรุงต่อไป" นายธนกร กล่าว
..................
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ลงพื้นที่เพื่อติดตามงานก่อสร้างโครงการรถไฟความเร็วสูงไทย - จีน
วันพุธที่ 29 กันยายน 2564
กรมการขนส่งทางราง กระทรวงคมนาคม ลงพื้นที่เพื่อติดตามงานก่อสร้างโครงการรถไฟความเร็วสูงไทย - จีน
ณ ศูนย์ซ่อมบํารุงทางโคกสะอาด จังหวัดนครราชสีมา และบริเวณที่ตั้งสถานีอยุธยา จังหวัดพระนครศรีอยุธยา
เมื่อวันที่ 28 - 29 กันยายน 2564 นายพิเชฐ คุณาธรรมรักษ์ รองอธิบดีกรมการขนส่งทางราง กระทราวงคมนาคม นําคณะเจ้าหน้าที่กรมการขนส่งทางราง (ขร.) ลงพื้นที่ตรวจเยี่ยมและติดตามความคืบหน้าการดําเนินงานก่อสร้างโครงการรถไฟความเร็วสูงไทย - จีน ณ ศูนย์ซ่อมบํารุงทางโคกสะอาด จังหวัดนครราชสีมา (สัญญาที่ 2-1 : ช่วงสีคิ้ว-กุดจิก) และบริเวณที่ตั้งสถานีอยุธยา จังหวัดพระนครศรีอยุธยา เพื่อเร่งรัดการดําเนินการก่อสร้างให้เป็นไปตามแผนที่กําหนด โดยมีผู้แทนจากการรถไฟแห่งประเทศไทย (รฟท.) ให้การต้อนรับและบรรยายสรุป
โครงการก่อสร้างโครงการรถไฟความเร็วสูงไทย - จีน (สัญญาที่ 2-1 : ช่วงสีคิ้ว-กุดจิก) มีระยะทาง 11 กิโลเมตร ปัจจุบันอยู่ระหว่างการก่อสร้างทางรถไฟยกระดับ ความคืบหน้าการดําเนินการก่อสร้างอยู่ที่ ร้อยละ 74.03 โดยได้ขยายสัญญาเนื่องจากผลกระทบการแพร่ระบาดของโรคติดเชื้อไวรัสโคโรนาสายพันธุ์ใหม่ (COVID-19) ซึ่งคาดว่าจะก่อสร้างแล้วเสร็จประมาณพฤษภาคม 2565 สัญญาดังกล่าวรวมถึงศูนย์ซ่อมบํารุงทางโคกสะอาด ซึ่งได้มีก่อสร้างเป็นศูนย์ซ่อมบํารุงเบาและอาคารที่พักเจ้าหน้าที่ โดยงานอาคารมีความก้าวหน้าร้อยละ 73.96
ส่วนบริเวณที่ตั้งสถานีอยุธยา จังหวัดพระนครศรีอยุธยา ได้ลงพื้นที่ เพื่อสํารวจสภาพทางกายภาพและพื้นที่โดยรอบสถานีอยุธยาในปัจจุบันในการลงพื้นที่ฯ ดังกล่าว ผู้แทน รฟท. ได้ให้ข้อมูลการปรับปรุงสถานีรถไฟความเร็วสูงอยุธยา เพื่อลดข้อกังวลต่าง ๆ ในประเด็นผลกระทบที่อาจจะมีต่อพื้นที่มรดกโลก โดยคํานึงถึงความสอดคล้องกับสภาพพื้นที่ด้วย
ขณะที่ตัวแทนหอการค้าที่ลงพื้นที่ในครั้งนี้ด้วย พร้อมสนับสนุนแนวทางการกําหนดตําแหน่งสถานีบริเวณเดิม เนื่องจากจะช่วยส่งเสริมการท่องเที่ยวเชิงวัฒนธรรม กระจายรายได้ อํานวยความสะดวกในการเดินทาง ซึ่งจะได้นําเสนอความเห็นดังกล่าวไปยังกระทรวงคมนาคมและรัฐบาลต่อไป
ทั้งนี้ กระทรวงคมนาคมอยู่ระหว่างเตรียมนําเสนอคณะรัฐมนตรีเพื่อพิจารณาแนวทางก่อสร้างสถานีรถไฟความเร็วสูงอยุธยา ก่อน รฟท. ดําเนินการในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ เปิดเส้นทางเดินรถโดยสารปรับอากาศ สาย 8 เคหะชุมชนร่มเกล้า - สะพานพระพุทธยอดฟ้า เริ่มให้บริการ 16 ก.ค.นี้
วันศุกร์ที่ 16 กรกฎาคม 2564
องค์การขนส่งมวลชนกรุงเทพ เปิดเส้นทางเดินรถโดยสารปรับอากาศ สาย 8 เคหะชุมชนร่มเกล้า - สะพานพระพุทธยอดฟ้า เริ่มให้บริการ 16 ก.ค.นี้
องค์การขนส่งมวลชนกรุงเทพ (ขสมก.) กระทรวงคมนาคม​ เปิดเส้นทางเดินรถโดยสารปรับอากาศ สาย 8 เคหะชุมชนร่มเกล้า - สะพานพระพุทธยอดฟ้า เพื่ออํานวยความสะดวกให้กับประชาชนในการเดินทาง โดยจะเริ่มให้บริการตั้งแต่วันที่ 16 กรกฎาคม 2564 เป็นต้นไป
องค์การขนส่งมวลชนกรุงเทพ (ขสมก.) กระทรวงคมนาคม​ เปิดเส้นทางเดินรถโดยสารปรับอากาศ สาย 8 เคหะชุมชนร่มเกล้า - สะพานพระพุทธยอดฟ้า เพื่ออํานวยความสะดวกให้กับประชาชนในการเดินทาง โดยจะเริ่มให้บริการตั้งแต่วันที่ 16 กรกฎาคม 2564 เป็นต้นไป
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า ตามที่ผู้ประกอบการรถโดยสารเอกชนร่วมบริการปรับอากาศ สาย 8 เส้นทางเคหะชุมชนร่มเกล้า - สะพานพระพุทธยอดฟ้า ได้ยุติการเดินรถ ส่งผลให้ประชาชนไม่ได้รับความสะดวกสบายในการเดินทาง ขสมก. มีความห่วงใยประชาชน จึงเตรียมจัดรถโดยสารปรับอากาศชานต่ํา (Low Floor) ใช้เชื้อเพลิงก๊าซธรรมชาติ (NGV) จํานวน 25 คัน ที่มีการออกแบบในลักษณะ Universal Design สามารถรองรับผู้ใช้บริการทุกประเภท รวมทั้งติดตั้งกล้อง CCTV และระบบ GPS ภายในรถ เพื่ออํานวยความสะดวกปลอดภัยให้กับประชาชน มาวิ่งให้บริการในเส้นทางดังกล่าว แทนผู้ประกอบการเอกชนรายเดิม ตั้งแต่วันที่ 16 กรกฎาคม 2564 เป็นต้นไป โดยจัดเก็บค่าโดยสารตามระยะทาง ในอัตรา 15 -​ 20 -​ 25 บาท ให้บริการตั้งแต่เวลา 05.00 - 22.00 น. โดยมีรายละเอียดเส้นทาง ดังนี้
1. เส้นทางสะพานพระพุทธยอดฟ้า -​ เคหะชุมชนร่มเกล้า เริ่มต้นจากบริเวณใต้สะพานพระพุทธยอดฟ้า (ฝั่งพระนคร) ไปตามถนน ลอดใต้สะพานพระพุทธยอดฟ้า เลี้ยวซ้ายไปตามถนนจักรเพชร เลี้ยวขวาไปตามถนนอัษฎางค์ เลี้ยวขวาไปตามถนนพระพิทักษ์ เลี้ยวซ้ายไปตามถนนตรีเพชร เลี้ยวขวาไปตามถนนเจริญกรุง เลี้ยวซ้ายไปตามถนนจักรวรรดิ์ ถนนวรจักร เลี้ยวขวาไปตามถนนหลานหลวง เลี้ยวซ้ายไปตามถนนสวรรคโลก เลี้ยวขวาไปตามถนนศรีอยุธยา เลี้ยวซ้ายไปตามถนนพระราม 6 เลี้ยวขวาไปตามถนนราชวิถี เลี้ยวซ้ายไปตามถนนพหลโยธิน เลี้ยวขวาไปตามถนนลาดพร้าว เลี้ยวขวาไปตามถนนศรีนครินทร์ เลี้ยวซ้ายไปตามถนนรามคําแหง เลี้ยวขวาไปตามถนนร่มเกล้า เลี้ยวขวาไปตามถนนเคหะร่มเกล้า ผ่านสถานีตํารวจนครบาลร่มเกล้า จนสุดเส้นทางที่ตลาดเคหะชุมชนร่มเกล้า
2. เส้นทางเคหะชุมชนร่มเกล้า - สะพานพระพุทธยอดฟ้า เริ่มต้นจากเคหะชุมชนร่มเกล้า ไปตามถนนเคหะร่มเกล้า ผ่านสถานีตํารวจนครบาลร่มเกล้า ไปตามเส้นทางเดิมจนถึงถนนจักรวรรดิ์ ไปตามถนนจักรวรรดิ์ เลี้ยวซ้ายไปตามถนนข้างสะพานพระปกเกล้า ลอดใต้สะพานพระปกเกล้า ไปตามถนนลอดใต้สะพานพระพุทธยอดฟ้า จนสุดเส้นทางที่ใต้สะพานพระพุทธยอดฟ้า (ฝั่งพระนคร)
สอบถามรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือแนะนําบริการ ได้ที่www.bmta.co.th facebook: BMTA องค์การขนส่งมวลชนกรุงเทพ หรือ Call Center 1348 ทุกวัน ตั้งแต่เวลา 05.00 - 22.00 น. เป็นต้นไป (วันที่ 12 - 25 กรกฎาคม 2564 ให้บริการ ตั้งแต่เวลา 06.00 - 20.00 น.)
รัฐบาลไทย-ข่าวทำเนียบรัฐบาล-ครม. ไฟเขียวเพิ่มวันลาคลอด ขรก. รับเงินเดือน 50% - พ่อลาดูแลลูก 15 วันไม่ติดต่อกันได้
วันพฤหัสบดีที่ 13 มกราคม 2565
ครม. ไฟเขียวเพิ่มวันลาคลอด ขรก. รับเงินเดือน 50% - พ่อลาดูแลลูก 15 วันไม่ติดต่อกันได้
.....
ที่ประชุม ครม. (11 ม.ค. 65) อนุมัติหลักการร่างมาตรการสนับสนุนสตรีให้เป็นพลังสําคัญทางเศรษฐกิจ สร้างการมีส่วนร่วมของผู้ชายในการเลี้ยงดูบุตร และสร้างกลไกการพัฒนาเด็ก เพื่อลดภาระให้กับผู้หญิงที่ทํางาน สอดคล้องกับอนุสัญญาว่าด้วยการขจัดการเลือกปฏิบัติต่อสตรีในทุกรูปแบบ ที่ไทยเข้าร่วมเป็นรัฐภาคี
.
ครอบคลุม 3 กลุ่มเป้าหมาย ได้แก่ กลุ่มแรงงานหญิงทั้งในระบบและนอกระบบ กลุ่มแม่เลี้ยงเดี่ยว และกลุ่มผู้หญิงสูงอายุที่เป็นผู้เลี้ยงดูเด็ก
.
สําหรับมาตรการสนับสนุนมี 3 ส่วนหลัก
จัดบริการศูนย์พัฒนาเด็กเล็กอายุต่ํากว่า 3 ปี และขยายเวลาเปิด – ปิดศูนย์พัฒนาเด็กเล็กหรือสถานรับเลี้ยงเด็กให้สอดคล้องกับเวลาทํางานของผู้ปกครองในแต่ละพื้นที่
.
ขยายวันลาคลอดของแม่ที่เป็นข้าราชการหญิง โดยได้รับค่าจ้างจากเดิมไม่เกิน 90 วัน เป็น 98 วัน (เพิ่มขึ้น 8 วัน) และสามารถลาเพิ่มได้อีกไม่เกิน 90 วัน โดยได้รับเงินเดือนในอัตรา 50%
.
ส่งเสริมการลาของสามีที่เป็นข้าราชการชาย ช่วยภรรยาดูแลบุตรหลังคลอด โดยให้มีสิทธิลาได้ 15 วันทําการ เป็นช่วง ๆ ไม่ติดต่อกันจนครบวันลา (จากเดิมที่ให้ลาครั้งหนึ่งติดต่อกันได้ไม่เกิน 15 วันทําการ)
.
มาตรการดังกล่าวยังไม่มีผลในขณะนี้ โดยกระทรวงการพัฒนาสังคมและความมั่นคงของมนุษย์ (พม.) จะรับข้อเสนอแนะจากหน่วยงานที่เกี่ยวข้องไปพิจารณา และแก้ไขระเบียบต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ เร่งผลักดันความร่วมมือแรงงานไทย - ซาอุดีอาระเบีย ย้ำ! ต้องเห็นผลเป็นรูปธรรมใน 2 เดือน
วันพฤหัสบดีที่ 27 มกราคม 2565
นายกฯ เร่งผลักดันความร่วมมือแรงงานไทย - ซาอุดีอาระเบีย ย้ํา! ต้องเห็นผลเป็นรูปธรรมใน 2 เดือน
.....
นายธนกร วังบุญคงชนะ โฆษกประจําสํานักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม สั่งการให้กระทรวงแรงงานเร่งจัดหาแรงงานไทยที่มีศักยภาพเข้าทํางานในซาอุดีอาระเบีย หลังการเดินทางเยือนซาอุดีอาระเบียที่ผ่านมาได้มีการหารือระหว่าง รมว.แรงงาน ไทย และ รมว.ทรัพยากรมนุษย์และการพัฒนาทางสังคม ซาอุดีอาระเบีย เพื่อผลักดันความร่วมมือด้านแรงงาน โดยเฉพาะในภาคบริการ ทั้งธุรกิจโรงแรม สุขภาพ อุตสาหกรรมก่อสร้าง
.
ปัจจุบันมีแรงงานไทยเข้าทํางานในซาอุดีอาระเบีย จํานวน 1,345 คน ทั้งงานช่างเชื่อม ช่างเทคนิค ช่างเครื่องยนต์ ผู้ปฏิบัติงานในโรงงาน ผู้ช่วยกุ๊ก แม่บ้าน ฯลฯ โดยนายกรัฐมนตรีเน้นย้ํา การจัดหาแรงงานไทยต้องทําทันทีและเห็นผลเป็นรูปธรรมภายใน 2 เดือน ซึ่งจะเป็นประโยชน์ในการยกระดับการพัฒนาฝีมือแรงงานไทย กระตุ้นให้มีการจัดหาแรงงานที่เป็นธรรม มีการคุ้มครองสิทธิแรงงานและสวัสดิการ ให้สอดคล้องกับที่ซาอุดีอาระเบียต้องการ
.
อ่านเพิ่มเติม คลิกhttps://www.thaigov.go.th/news/contents/details/50928
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีเสนอแนวทาง 5P พัฒนาสัมพันธ์ ASEM เติบโตร่วมกันอย่างยั่งยืน
วันพุธที่ 1 ธันวาคม 2564
นายกรัฐมนตรีเสนอแนวทาง 5P พัฒนาสัมพันธ์ ASEM เติบโตร่วมกันอย่างยั่งยืน
วันอาทิตย์ที่ 28 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี นําเสนอความร่วมมือ 5 ด้าน ที่จับต้องได้บนพื้นฐานของผลประโยชน์ร่วมกัน ในการประชุมผู้นําเอเชีย - ยุโรป ครั้งที่ 13 ซึ่งประเทศกัมพูชาเป็นเจ้าภาพจัดการประชุม ผ่านระบบประชุมทางไกล ประกอบด้วย 5P คือ 1. People สร้างความมั่นคงแก่ประชาชนทั้งด้านสุขภาพ ความกินดีอยู่ดี และความปลอดภัยในชีวิต 2. Partnership เสริมสร้างความเป็นหุ้นส่วนที่เท่าเทียมระหว่างกัน บนพื้นฐานความเชื่อใจ ความเคารพ และมีประโยชน์ร่วมกัน 3. Peace เป็นความสัมพันธ์ที่เอื้อต่อสันติภาพและป้องกันไม่ให้เกิดความขัดแย้งที่อาจบานปลาย 4. Prosperity เติบโตร่วมกันโดยยึดมั่นระบบการค้าพหุภาคีบนกติกาขององค์การการค้าโลก และ 5. Planet ร่วมกันรักษาโลกใบนี้ โดยสร้างสมดุลในการพัฒนาอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ พอใจธนาคารรัฐ ให้ความช่วยเหลือประชาชน และผู้ประกอบการที่ได้รับผลกระทบจากโควิด-19 รวม 6.8 ล้านราย สินเชื่อ 1.35 ล้านล้านบาท
วันจันทร์ที่ 8 สิงหาคม 2565
นายกฯ พอใจธนาคารรัฐ ให้ความช่วยเหลือประชาชน และผู้ประกอบการที่ได้รับผลกระทบจากโควิด-19 รวม 6.8 ล้านราย สินเชื่อ 1.35 ล้านล้านบาท
นายกฯ พอใจธนาคารรัฐ ให้ความช่วยเหลือประชาชน และผู้ประกอบการที่ได้รับผลกระทบจากโควิด-19 รวม 6.8 ล้านราย สินเชื่อ 1.35 ล้านล้านบาท
วันที่ 8 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรีพึงพอใจต่อผลการดําเนินงานของสถาบันการเงินของรัฐ 6 แห่ง ประกอบด้วย 1.ธนาคารอาคารสงเคราะห์ (ธอส.) 2.ธนาคารออมสิน 3.ธนาคารเพื่อการเกษตรและสหกรณ์การเกษตร (ธ.ก.ส.) 4.ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) 5.ธนาคารเพื่อการส่งออกและนําเข้าแห่งประเทศไทย (ธสน.) และ 6.ธนาคารอิสลามแห่งประเทศไทย (ธอท.) ที่ได้ดําเนินการตามนโยบายของรัฐบาลให้ความช่วยเหลือประชาชน และผู้ประกอบการที่ได้รับผลกระทบด้านรายได้จากสถานการณ์โควิด-19 ผ่านมาตรการต่างๆ
ตัวเลขจากสมาคมสถาบันการเงินของรัฐ รายงานว่า ณ วันที่ 30 มิถุนายน 2565 สถาบันการเงินของรัฐ ได้ให้ความช่วยเหลือประชาชนและผู้ประกอบการรวม 6.8 ล้านราย คิดเป็นวงเงินสินเชื่อรวม 1.35 ล้านล้านบาท แบ่งเป็นรายละเอียดตามโครงการความช่วยเหลือ ดังนี้
1. โครงการสินเชื่อฟื้นฟู เพื่อช่วยเหลือด้านสภาพคล่องแก่ผู้ประกอบการ มีจํานวนสินเชื่อที่ได้รับอนุมัติแล้ว 44,466 ล้านบาท 17,147 ราย เฉลี่ยอนุมัติสินเชื่อต่อรายอยู่ที่ 2.59 ล้านบาท
2. โครงการพักทรัพย์ พักหนี้ ช่วยเหลือผู้ประกอบการที่ต้องการลดภาระค่าใช้จ่ายจากการกู้ยืมเงิน และให้สามารถกลับมาประกอบธุรกิจเมื่อมีศักยภาพในอนาคต โดยมียอดภาระหนี้ที่ได้รับความช่วยเหลือรวม 3,441 ล้านบาท 53 บัญชี
3. โครงการช่วยเหลือลูกหนี้ ผ่านการปรับโครงสร้างหนี้ จํานวน 958,025 ล้านบาท 2,250,854 บัญชี
4. โครงการให้สินเชื่อเพื่อเสริมสภาพคล่อง มีการอนุมัติสินเชื่อแล้ว 346,656 ล้านบาท 4,590,483 ราย แบ่งเป็น สินเชื่อสําหรับภาคธุรกิจ 280,805 ล้านบาท 89,334 ราย และสินเชื่อสําหรับรายย่อย 65,851 ล้านบาท 4,501,149 ราย
5. โครงการความช่วยเหลือลูกหนี้ ผ่านทางด่วนแก้หนี้ จํานวนผู้เข้าร่วมโครงการทั้งสิ้น 29,101 ราย สามารถให้ความช่วยเหลือแก้ไขหนี้ได้สําเร็จถึง 81.84%
ทั้งนี้ ทางสมาคมฯให้ความเชื่อมั่นว่า แนวทางการดําเนินงานของสถาบันการเงินของรัฐ ในช่วงครึ่งปีหลังนี้ ยังคงเป็นไปตามแนวทางที่รัฐบาลให้ไว้คือ การลดภาระทางด้านการเงิน เพิ่มสภาพคล่อง และปรับโครงสร้างหนี้ให้กับประชาชน ผู้ประกอบการ และภาคธุรกิจ อีกทั้งพร้อมพิจารณาตรึงอัตราดอกเบี้ยให้อยู่ในระดับต่ําให้นานที่สุด หรือหากมีความจําเป็นต้องปรับขึ้นตามคณะกรรมการนโยบายการเงิน (กนง.) เพื่อบริหารต้นทุนการดําเนินงาน ก็จะปรับขึ้นดอกเบี้ยเงินกู้ให้น้อยที่สุดเพื่อลดผลกระทบภาระค่าใช้จ่ายของลูกค้า ประชาชน และผู้ประกอบการ
“นายกรัฐมนตรี พึงพอใจที่ได้เห็นธนาคารของรัฐ มีบทบาทสําคัญในการเป็นที่พึ่งทางการเงิน ช่วยประคับประคองสภาพคล่องของประชาชนและภาคเอกชน ในยามที่ทุกภาคส่วนได้รับผลกระทบจากโควิด19 อย่างไรก็ตาม นายกฯยังได้ฝากธนาคารฯพิจารณาความเป็นไปได้ที่จะออกมาตรการเพิ่มเติม เพื่อช่วยเหลือกลุ่มผู้มีรายได้น้อย และผู้ประกอบการที่ยังคงได้รับผลกระทบทางรายได้ หรือธุรกิจยังไม่ฟื้นตัวเต็มที่ เพื่อให้ก้าวผ่านสถานการณ์ตรงนี้ และกลับมามีความเข้มแข็งทางการเงิน สามารถผ่อนชําระหนี้ได้ตามปกติ” นางสาวรัชดา กล่าว
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” ร่วมกับประเทศสมาชิก WHO ประชุมสมัชชาอนามัยโลก สมัยที่ 75 กล่าวถ้อยแถลงเรียกร้องทั่วโลกให้ความช่วยเหลือด้านสาธารณสุขแก่ผู้ที่กำลังตกอยู่ในภาวะสงคราม
วันอังคารที่ 24 พฤษภาคม 2565
รองนายกรัฐมนตรี “อนุทิน” ร่วมกับประเทศสมาชิก WHO ประชุมสมัชชาอนามัยโลก สมัยที่ 75 กล่าวถ้อยแถลงเรียกร้องทั่วโลกให้ความช่วยเหลือด้านสาธารณสุขแก่ผู้ที่กําลังตกอยู่ในภาวะสงคราม
รองนายกฯ อนุทิน ร่วมกับประเทศสมาชิก WHO ประชุมสมัชชาอนามัยโลก สมัยที่ 75 กล่าวถ้อยแถลงเรียกร้องทั่วโลกให้ความช่วยเหลือด้านสาธารณสุขแก่ผู้ที่กําลังตกอยู่ในภาวะสงคราม ย้ําจุดยืนประเทศไทยร่วมกับประชาคมโลกส่งเสริมการดูแลสุขภาพของผู้คน ไม่ใช่การทําสงคราม
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันนี้ (23 พ.ค.2565) เวลา 9.00 น. ตามเวลาท้องถิ่น ณ นครเจนีวา สมาพันธรัฐสวิส นายอนุทิน ชาญวีรกูล รองนายกรัฐมนตรีและรมว.สาธารณสุข ได้เข้าร่วมการประชุมสมัชชาอนามัยโลก (World Health Assembly: WHA) สมัยที่ 75 ซึ่งจัดขึ้นที่ ปาเล เด นาซียง (Palais de Nations) ที่ทําการสํานักงานสหประชาชาติ ประจํานครเจนีวา
รองนายกรัฐมนตรีและรมว.สาธารณสุข ได้ร่วมหารือกับผู้แทนจากประเทศสมาชิกองค์การอนามัยโลก(WHO) ทั้ง 194 ประเทศ ภายใต้หัวข้อ “Health for Peace and Peace for Health” ใช้ประโยชน์จากวิทยาศาสตร์ ข้อมูล เทคโนโลยีและนวัตกรรม ฟื้นฟูสุขภาพและการสาธารณสุขจากโลกที่ถูกคุกคามจากความขัดแย้ง ความเหลื่อมล้ํา วิกฤตสภาพภูมิอากาศ และการระบาดใหญ่ของโควิด-19
จากนั้นประมาณ 15.00 น. ตามเวลาท้องถิ่น นายอนุทิน ได้กล่าวถ้อยแถลงต่อที่ประชุมสมัชชาอนามัยโลก โดยย้ําถึงนโยบายสาธารณสุขของประเทศไทยที่ให้ความสําคัญกับการดูแลกด้านสุขภาพประชาชนอย่างเท่าเทียม ด้วยนโยบายหลักประกันสุขภาพถ้วนหน้า (Universal Health Coverage : UHC) ซึ่งได้รับการพิสูจน์แล้วว่าเป็นพื้นฐานที่นําไปสู่สังคมที่สงบสุข ในในช่วงแพร่ระบาดใหญ่ของโควิด19 รัฐบาลไทยให้การเข้าถึงทั้งการตรวจและการรักษา ให้วัคซีนแก่ทุกคนที่อาศัยในประเทศไทย
น.ส.ไตรศุลี กล่าวว่า นายอนุทิน ได้เรียกร้องให้ประเทศสมาชิก WHO ทุกประเทศร่วมกันให้ความช่วยเหลือสนับสนุนด้านสาธารณสุขผู้ที่ตกอยู่ในภาวะสงคราม และให้ความความคุ้มครองเจ้าหน้าที่ด้านการแพทย์ทุกคนที่ทํางานในแนวหน้า ความร่วมมือของทุกประเทศจะเปลี่ยนความทุกข์ร้อนของผู้คนในภาวะสงครามไปสู่ความหวัง การร่วมกันดูแลสุขภาพของประชากรของทุกประเทศต้องอยู่เหนือความขัดแย้งทั้งปวง และประเทศไทยยังคงมุ่งมั่นที่จะทํางานร่วมกับประชาคมโลกในการไปสู่เป้าหมายดังกล่าว
รองนายกรัฐมนตรี กล่าวย้ําในตอนท้ายว่า ประเทศไทยจะร่วมกับทุกประเทศในการส่งเสริมให้ผู้คนมีสุขภาพที่ดี ไม่ใช่การสงคราม เพื่อการอยู่ในโลกแห่งสันติภาพไปด้วยกัน สุขภาพที่ดีของผู้คนเกิดขึ้นในโลกที่มีสันติภาพเท่านั้น เราไม่สามารถมีสิ่งหนึ่งโดยปราศจากอีกสิ่งหนึ่งได้
น.ส.ไตรศุลี กล่าวว่า สมัชชาอนามัยโลก หรือ WHA นี้ ถือเป็นคณะซึ่งประกอบด้วยผู้แทนจากประเทศสมาชิกทั้ง 194 ประเทศ มีอํานาจตัดสินใจระดับนโยบายของ WHO กําหนดวาระด้านสุขภาพและสาธารณสุขที่ประเทศสมาชิกต้องนําไปดําเนินการเพื่อบรรลุเป้าหมายร่วมกัน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เสนอไอเดียให้ราชทัณฑ์พิจารณาปรับอุปกรณ์การนอนผู้ต้องขัง เพิ่มที่นอนยางพารา อาจนำร่องเรือนจำเบา หวังนักโทษมีสุขอนามัยที่ดีขึ้น-ช่วยเกษตรกรสวนยาง
วันเสาร์ที่ 11 กันยายน 2564
รัฐมนตรีว่าการกระทรวงยุติธรรม เสนอไอเดียให้ราชทัณฑ์พิจารณาปรับอุปกรณ์การนอนผู้ต้องขัง เพิ่มที่นอนยางพารา อาจนําร่องเรือนจําเบา หวังนักโทษมีสุขอนามัยที่ดีขึ้น-ช่วยเกษตรกรสวนยาง
รัฐมนตรีว่าการกระทรวงยุติธรรม เสนอไอเดียให้ราชทัณฑ์พิจารณาปรับอุปกรณ์การนอนผู้ต้องขัง เพิ่มที่นอนยางพารา อาจนําร่องเรือนจําเบา หวังนักโทษมีสุขอนามัยที่ดีขึ้น-ช่วยเกษตรกรสวนยาง แต่ต้องศึกษาให้ละเอียด ไม่อยากเพิ่มรายจ่ายให้สูงขึ้นจนเป็นภาระ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้หารือร่วมกับกรมราชทัณฑ์ และได้เสนอไอเดียให้ไปพิจารณาในเรื่องของการทําให้ผู้ต้องขังมีสุขภาพอนามัยที่ดีขึ้น โดยการปรับให้มีการใช้ที่นอนที่ทําจากยางพารา จากเดิมที่ผู้ต้องขังทุกคนจะได้รับผ้าห่มคนละ 3 ผืน เพื่อปูนอน หนุนหัวและใช้ห่ม เราอาจจะปรับให้เป็นที่นอนกับผ้าห่ม 2 ผืน โดยให้กรมราชทัณฑ์ไปศึกษาและพิจารณาดูว่าเป็นไปได้หรือไม่ เพราะอาจจะมีเรื่องของค่าใช้จ่ายที่เพิ่มขึ้น เพราะตนไม่อยากให้เพิ่มค่าใช้จ่ายที่สูงขึ้นให้กับกรมราชทัณฑ์ แต่หากทําได้ก็จะเป็นการช่วยเกษตรกรชาวสวนยางให้มีรายได้เพิ่มขึ้นด้วย ซึ่งหากสามารถปรับได้เราอาจจะใช้ในเรือนจําบางแห่ง ที่อาจจะไม่ได้มีผู้ต้องขังมากหรือเป็นเรือนจําที่ไม่ใช่เรือนจําควบคุมสูง ใช้เป็นเรือนจํานําร่อง เพราะตนเข้าใจถึงหลักมาตรฐานความปลอดภัยและความมั่นคงที่ผู้ต้องขังอาจใช้ที่นอนเป็นที่ซ่อนของต่างๆได้
นายสมศักดิ์ กล่าวว่า ในปัจจุบันเรือนจําทั่วประเทศมีผู้ต้องขัง 289,332 คน มีพื้นที่นอน 1.2 ตารางเมตรต่อคน โดยของใช้ส่วนตัวที่ผู้ต้องขังแต่ละคนจะได้รับเมื่อเข้าเรือนจํา ประกอบด้วย เครื่องใช้ส่วนตัว 8 รายการ ได้แก่ สบู่ ผงซักฟอก แปรงสีฟัน ยาสีฟัน ยาสระผม ขันอาบน้ํา รองเท้าฟองน้ําและผ้าอนามัยสําหรับผู้หญิง อุปกรณ์การนอนได้แก่ผ้าห่ม 3 ผืน โดยค่าใช้จ่ายส่วนตัวต่อคนแยกเป็น ผู้ชาย 440 บาทต่อเดือน ผู้หญิง 591.20 บาทต่อเดือน ส่วนค่าอุปกรณ์การนอน คิดเป็น 585 บาทต่อคน ซึ่งหากปรับเพิ่มที่นอนยางพาราเข้าไปก็จะทําให้ผู้ต้องขังมีสุขอนามัยที่ดีขึ้น แต่ต้องไม่เป็นการเพิ่มรายจ่ายที่สูงขึ้นให้กับกรมราชทัณฑ์ ดังนั้นต้องไปศึกษาอย่างละเอียดว่าทําได้หรือไม่
รัฐบาลไทย-ข่าวทำเนียบรัฐบาล-อภ. เปิดขาย “ATK 35 บาท” 3 ล้านชุด เริ่ม 14 ม.ค. 65
วันศุกร์ที่ 14 มกราคม 2565
อภ. เปิดขาย “ATK 35 บาท” 3 ล้านชุด เริ่ม 14 ม.ค. 65
.....
องค์การเภสัชกรรม (อภ.) เตรียมจําหน่ายชุดตรวจ ATK ในโครงการ “ATK คุณภาพ เพื่อสังคมไทย” ราคาชุดละ 35 บาท แก่ประชาชน จํานวน 3 ล้านชุด เริ่มตั้งแต่วันที่ 14 ม.ค. 65 เป็นต้นไป ผ่านร้านขายยาขององค์การเภสัชกรรมทั้ง 8 สาขา
.
สําหรับการจําหน่ายผ่านช่องทางออนไลน์ขององค์การเภสัชกรรมwww.gpoplanet.comจะเริ่มจําหน่ายตั้งแต่วันที่ 17 ม.ค. 65 เป็นต้นไป
.
องค์การเภสัชกรรมยังได้เร่งดําเนินการจัดซื้อจัดจ้างชุดตรวจ ATK เพิ่มเติมอีกจํานวน 3.5 ล้านชุด เพื่อให้ประชาชนสามารถเข้าถึงชุดตรวจ ATK ในราคาที่เหมาะสม
.
สอบถามข้อมูลเพิ่มเติมได้ที่ Call Center โทร. 1648
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปรับขึ้นมาเป็น 8 สัปดาห์ ฉีดวัคซีนแอสตร้าฯ เข็มที่2
วันพุธที่ 23 มิถุนายน 2564
ปรับขึ้นมาเป็น 8 สัปดาห์ ฉีดวัคซีนแอสตร้าฯ เข็มที่2
....
ตามมติ คณะกรรมการโรคติดต่อแห่งชาติ เมื่อวันที่ 14 มิ.ย. ที่ผ่านมา กําหนดระยะห่างของการฉีดวัคซีนแอสตร้าฯ เข็มที่ 1 และ 2 ห่างกัน 10 - 12 สัปดาห์ และสามารถขยายได้ถึง 16 สัปดาห์ในกรณีที่จําเป็น โดยขณะนั้น ยังไม่พบการระบาดของโรคโควิด-19 สายพันธุ์เดลต้า
.
ปัจจุบัน กระทรวงสาธารณสุขได้พบว่าประเทศไทยมีสัดส่วนการระบาดของโรคโควิด-19 สายพันธุ์เดลต้าเพิ่มขึ้นอย่างรวดเร็ว
.
คณะกรรมการโรคติดต่อแห่งชาติจึงเห็นชอบให้ "พื้นที่ที่พบการระบาด" สามารถปรับระยะเวลาการฉีด เข็มที่ 2 ให้เร็วขึ้นจากปกติที่นัดห่างจากเข็มแรก 10 - 12 สัปดาห์เป็น 8 สัปดาห์ได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รพ.บุษราคัม Big cleaning จุดแรกรับผู้ป่วย จัดระบบ Fast track สำหรับกลุ่มเปราะบาง
วันอาทิตย์ที่ 1 สิงหาคม 2564
รพ.บุษราคัม Big cleaning จุดแรกรับผู้ป่วย จัดระบบ Fast track สําหรับกลุ่มเปราะบาง
โรงพยาบาลบุษราคัม Big Cleaning ทําความสะอาดจุดแรกรับผู้ป่วย พร้อมปรับระบบจัดทางด่วนสําหรับกลุ่มเปราะบาง เด็ก ผู้สูงอายุ หญิงตั้งครรภ์ ผู้ป่วยติดเตียง พิการ ให้เข้ารับการประเมินก่อน และจัดโซนผู้ป่วยเพื่อง่ายต่อการดูแล
วันนี้ (1 สิงหาคม 2564) นายแพทย์กิตติศักดิ์ อักษรวงศ์ ผู้อํานวยการโรงพยาบาลบุษราคัม ให้สัมภาษณ์ว่า โรงพยาบาลบุษราคัม ได้จัดตั้งขึ้นมาเพื่อรับรักษาผู้ป่วยโควิด 19 ตั้งวันที่ 14 พฤษภาคม 2564 ข้อมูลถึงวันที่ 31 กรกฎาคม 2564 ให้การดูแลผู้ป่วยแล้วจํานวน 13,275 ราย โดยในเช้าวันนี้ได้จัด Big cleaning ทําความสะอาดครั้งใหญ่ในบริเวณจุดแรกรับผู้ป่วย ทั้ง 2 จุด พร้อมปรับระบบประเมินผู้ป่วยแรกรับ โดยเพิ่มทางด่วน Fast Track สําหรับผู้ป่วยกลุ่มเปราะบาง เช่น ผู้ป่วยที่ต้องให้ออกซิเจน เด็กเล็ก ผู้สูงอายุ หญิงตั้งครรภ์ ผู้ป่วยติดเตียง ผู้พิการ เป็นต้น ให้ได้รับการประเมินอาการก่อน และจัดโซนผู้ป่วยให้ง่ายต่อการดูแลรักษา เนื่องจากระยะหลังพบผู้ป่วยที่เป็นกลุ่มเปราะบางเพิ่มมากขึ้น นอกจากนี้ยังได้เตรียมนําเก้าอี้รถเข็นเข้าไปยังหอผู้ป่วยจํานวน 231 ตัวและเก้าอี้นั่งสําหรับขับถ่ายข้างเตียงผู้ป่วย จํานวน 62 ตัว เก้าอี้อาบน้ํา จํานวน 5 ตัว เพื่ออํานวยความสะดวกผู้ป่วย และกําลังจัดหาเตียงลมสําหรับผู้ป่วยติดเตียงและผู้ป่วยวิกฤติเพิ่มเติม ต้องขอขอบคุณทหารจิตอาสาที่ให้ความร่วมมือ สนับสนุนในการเข้าไปอํานวยความสะดวกเคลื่อนย้ายผู้ป่วยและเปลี่ยนเตียงที่ชํารุด รวมทั้งได้รับความร่วมมือจากผู้ป่วยที่ไม่มีอาการเป็นจิตอาสา วัดความดันโลหิต วัดค่าออกซิเจนในเลือด ประสานงานเจ้าหน้าที่กับผู้ป่วย ซึ่งมีส่วนสําคัญที่ช่วยลดภาระงานของบุคลากรทางการแพทย์ และเจ้าหน้าที่ผู้ปฏิบัติหน้าที่ได้เป็นอย่างดี
สําหรับสถานการณ์เตียงผู้ป่วยในโรงพยาบาลบุษราคัมวันนี้ มีผู้ป่วยที่นอนรักษาอยู่ 3,233 ราย เป็นกลุ่มสีเหลืองอ่อน 2,771 ราย สีเหลือง 287 ราย สีแดง 175 ราย โดยมีมาตรฐานการรักษาตามแนวทางของกรมการแพทย์ ซึ่งผู้ป่วยที่ไม่มีอาการหรืออาการน้อย ที่รักษาหายแล้วครบ 7 - 10 วัน สามารถให้กลับไปกักตัวที่บ้านต่อได้เพื่อที่จะมีเตียงไว้สําหรับผู้ป่วยรายอื่นๆ ต่อไป
*********************************** 1 สิงหาคม 2564
รัฐบาลไทย-ข่าวทำเนียบรัฐบาล-ครม. ผ่านร่างกฏกระทรวง กำหนดภาชนะพลาสติกอุ่นไมโครเวฟ ต้องเป็นไปตามมาตรฐาน มอก. ยกระดับความปลอดภัย ลดสารเคมีปนเปื้อน
วันศุกร์ที่ 5 พฤศจิกายน 2564
ครม. ผ่านร่างกฏกระทรวง กําหนดภาชนะพลาสติกอุ่นไมโครเวฟ ต้องเป็นไปตามมาตรฐาน มอก. ยกระดับความปลอดภัย ลดสารเคมีปนเปื้อน
ครม. ผ่านร่างกฏกระทรวง กําหนดภาชนะพลาสติกอุ่นไมโครเวฟ ต้องเป็นไปตามมาตรฐาน มอก. ยกระดับความปลอดภัย ลดสารเคมีปนเปื้อน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงมติคณะรัฐมนตรีเมื่อวานนี้ (4 พฤศจิกายน 2564) ว่า สืบเนื่องจากปัจจุบันนี้ ประชาชนนิยมนําพลาสติกบรรจุอาหารมาใช้กับเตาไมโครเวฟ ซึ่งภาชนะพลาสติกบรรจุอาหารบางประเภทเหมาะสําหรับใช้อุ่นอาหารเพียงครั้งเดียว หากนํากลับมาใช้ซ้ําโดยอุ่นในเตาไมโครเวฟ จะทําให้สารเติมแต่งที่สร้างความคงทนในภาชนะพลาสติกแพร่กระจายปนเปื้อนสู่อาหารและก่อให้เกิดอันตรายต่อร่างกายได้ ดังนั้น ครม.จึงอนุมัติร่างกฎกระทรวงกําหนดให้ผลิตภัณฑ์อุตสาหกรรมภาชนะพลาสติกบรรจุอาหารสําหรับเตาไมโครเวฟ สําหรับการอุ่น ต้องเป็นไปตามมาตรฐาน พ.ศ. .... ตามที่กระทรวงอุตสาหกรรมเสนอ เพื่อให้ประชาชนได้ใช้ผลิตภัณฑ์อุตสาหกรรมภาชนะพลาสติกบรรจุอาหารสําหรับการอุ่นด้วยเตาไมโครเวฟที่มีคุณภาพและปราศจากสารเคมีปนเปื้อน อันจะเป็นการคุ้มครองผู้บริโภคให้มีความปลอดภัยและป้องกันความเสียหายที่จะเกิดขึ้นแก่ประชาชน สําหรับสาระสําคัญของร่างกฎกระทรวงมีดังนี้
1. กําหนดให้ผลิตภัณฑ์อุตสาหกรรมภาชนะพลาสติกบรรจุอาหารสําหรับเตาไมโครเวฟ สําหรับการอุ่น ต้องเป็นไปตามมาตรฐานเลขที่ มอก. 2493 เล่ม 1-2554 ต้องมีคุณสมบัติ อาทิ 1)ภาชนะพลาสติกรวมฝา ที่ต้องสัมผัสโดยตรงกับอาหารที่อุ่นในเตาไมโครเวฟ และต้องทนอุณหภูมิได้ไม่ต่ํากว่า 100 องศาเซลเชียส 2)ผลิตจากพลาสติก 4 ชนิด คือ พอลิพรอพิลีน (PP) พอลิเอทิลีนเทเรฟแทเลต (PET) พอลิเมทิลเมทาคริเลต (PMMA) พอลิเมทิลเพนทีน (PMP) 3)สีที่ใช้พิมพ์/ผสมในเนื้อพลาสติกต้องเป็นสีชั้นคุณภาพสัมผัสอาหาร มีความปลอดภัยและไม่เป็นอันตรายต่อสุขภาพ
2. กําหนดให้ผลิตภัณฑ์อุตสาหกรรมภาชนะพลาสติก บรรจุอาหารสําหรับเตาไมโครเวฟ สําหรับการอุ่นครั้งเดียว ต้องเป็นไปตามมาตรฐานเลขที่ มอก. 2493 เล่ม 2-2556 ต้องมีคุณสมบัติ อาทิ 1) ภาชนะพลาสติก ฝา และส่วนประกอบอื่นที่สัมผัสอาหาร สําหรับใช้อุ่นในเตาไมโครเวฟ ทนอุณหภูมิได้ไม่ต่ํากว่า 100 องศาเซลเชียส ทําขึ้นเพื่อใช้ครั้งเดียวจากวัสดุชั้นเดียวหรือหลายชั้น 2) ผลิตจากพลาสติก 3 ชนิด คือ พอลิพรอพิลีน (PP) พอลิเอทิลีนเทเรฟแทเลต (PET) พอลิสไตรีน (PS) 3) สีที่ใช้พิมพ์/ผสมในเนื้อพลาสติกต้องเป็นไปตาม มอก.1069 หรือเป็นสีชั้นคุณภาพสัมผัสอาหาร มีความปลอดภัยและไม่เป็นอันตรายต่อสุขภาพ
3. กําหนดให้ผู้นําเข้าหรือผู้ผลิตผลิตภัณฑ์ภาชนะพลาสติกทั้งสองประเภท จะต้องมีการขออนุญาตทําหรือนําเข้าผลิตภัณฑ์ ส่วนผู้จําหน่ายต้องจําหน่ายผลิตภัณฑ์ที่ได้รับใบอนุญาตและมีการแสดงเครื่องหมายมาตรฐานถูกต้องครบถ้วน หากฝ่าฝืนจะต้องได้รับโทษตามพระราชบัญญัติมาตรฐานผลิตภัณฑ์อุตสาหกรรม พ.ศ.2511 และที่แก้ไขเพิ่มเติม
รัฐบาลไทย-ข่าวทำเนียบรัฐบาล-อาชีวะอยู่ประจำ เรียนฟรี มีอาชีพ
วันพฤหัสบดีที่ 16 มิถุนายน 2565
อาชีวะอยู่ประจํา เรียนฟรี มีอาชีพ
วันอังคารที่ 14 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขยายโอกาสทางการศึกษาแก่เยาวชนให้ครอบคลุมทั่วถึง โดยดําเนินโครงการอาชีวะอยู่ประจํา เรียนฟรี มีอาชีพ ต่อเนื่องจากโครงการพาน้องกลับมาเรียน โดยให้ผู้ที่เรียนจบชั้นมัธยมศึกษาตอนต้นที่ขาดโอกาสในการศึกษาต่อ ได้เข้าเรียนต่อในสายอาชีพ เบื้องต้นดําเนินการในสถานอาชีวศึกษาของรัฐและเอกชน 170 แห่งทั่วประเทศ แบ่งเป็น ระยะที่ 1 ปีงบประมาณ 2565 จํานวน 88 แห่ง ระยะที่ 2 ปีงบประมาณ 2566-2574 จํานวน 82 แห่ง รวมสร้างโอกาสให้เยาวชน 117,480 คน เพื่อให้เด็กและเยาวชนที่ประสบปัญหาทางเศรษฐกิจได้พัฒนาตนเองอย่างเต็มตามศักยภาพ สามารถประกอบอาชีพ สร้างงานสร้างรายได้ เลี้ยงดูตนเองและครอบครัว ตลอดจนลดความเหลื่อมล้ําทางสังคมได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทีมวิจัยไทยเจ๋ง! สร้าง “ไวรัสตัวแทนไวรัสโควิด-19” สำเร็จ ลดค่าใช้จ่ายในการวิจัยวัคซีน/ยา ได้ 20 - 30 เท่า
วันอาทิตย์ที่ 3 เมษายน 2565
ทีมวิจัยไทยเจ๋ง! สร้าง “ไวรัสตัวแทนไวรัสโควิด-19” สําเร็จ ลดค่าใช้จ่ายในการวิจัยวัคซีน/ยา ได้ 20 - 30 เท่า
.....
ทีมวิจัยไบโอเทคของสํานักงานพัฒนาวิทยาศาสตร์และเทคโนโลยีแห่งชาติ (สวทช.) สร้าง “ไวรัสตัวแทน ไวรัสโควิด-19” ได้สําเร็จเป็นครั้งแรกของประเทศไทย ช่วยให้นักวิจัยทํางานเชิงรุกในการพัฒนาวัคซีน สูตรฉีดวัคซีนและยาได้อย่างรวดเร็ว โดยเมื่อพบการกลายพันธุ์ นักวิจัยสามารถนําข้อมูลรหัสพันธุกรรมมาสร้างไวรัสตัวแทนเพื่อใช้ในการวิจัยได้ทันที ไม่ต้องรอให้มีการติดเชื้อสายพันธุ์ใหม่ในประเทศแล้วนําเชื้อออกมาจากผู้ป่วย ซึ่งวิธีนี้มีความปลอดภัยสูงเพราะไวรัสตัวแทนไม่ก่อโรค
.
การทําวิจัยด้วย “ไวรัสตัวแทน” ทําได้ในห้องปฏิบัติการของสถานพยาบาลทั่วไป สามารถแสดงผลการเปลี่ยนแปลงของเซลล์ให้เห็นได้อย่างรวดเร็วใน 48 ชั่วโมง และทําการทดสอบได้มากถึงครั้งละ 90 ตัวอย่าง ต่างจากไวรัสจริงที่ต้องใช้เวลา 5 - 6 วัน และทําได้เพียงครั้งละ 6 ตัวอย่างเท่านั้น ที่สําคัญคือ การใช้ไวรัสตัวแทนช่วยลดค่าใช้จ่ายในการปฏิบัติงานได้มากถึง 20 - 30 เท่า
.
นับจากนี้การวิจัยวัคซีน สูตรฉีดวัคซีน และยาของไทย จะราบรื่นและรวดเร็วมากยิ่งขึ้น พร้อมรับมือกับการกลายพันธุ์ของโรคโควิด-19 รวมถึงโรคอุบัติใหม่ในอนาคต
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Lao PDR Prime Minister to pay official visit to Thailand as guest of Royal Thai Government during June 1-2
วันจันทร์ที่ 30 พฤษภาคม 2565
Lao PDR Prime Minister to pay official visit to Thailand as guest of Royal Thai Government during June 1-2
Lao PDR Prime Minister to pay official visit to Thailand as guest of Royal Thai Government during June 1-2
May 30, 2022, Government Spokesperson Thanakorn Wangboonkongchana disclosed that H.E. Mr. Phankham Viphavanh, Prime Minister of the Lao People’s Democratic Republic, together with his spouse, is scheduled to pay an official visit to Thailand as guest of the Royal Thai Government during June 1 – 2, 2022.
On June 1, H.E. the Prime Minister of the Lao PDR will attend the official welcoming ceremony and have a bilateral meeting with H.E. General Prayut Chan-o-cha, Prime Minister of Thailand, at the Government House, followed by an official dinner hosted in his honor by the Prime Minister of Thailand. The official visit to Thailand by H.E. Mr. Phankham Viphavanh – his first as the Prime Minister of the Lao PDR – will be an important opportunity for both leaders to forge closer relations and strategize future direction of bilateral cooperation between Thailand and the Lao PDR, especially the post-COVID-19 economic recovery and response to volatility of the current global situation.
According to the Government Spokesperson, this visit will be a good opportunity for the two Prime Ministers to discuss all key areas of bilateral cooperation, including the elevation of bilateral relations to strategic partnership for growth and sustainable development; trade and investment promotion; facilitation of cross-border travel and transportation to promote economic activities and livelihood of people living along the border areas; as well as regional connectivity and infrastructure development, particularly rail connection between China-Laos-Railway and Thai rail system. They will also discuss cooperation on digital economy, labor, tourism, public health, human resources development, and prevention and suppression of drug trafficking, among others.
รัฐบาลไทย-ข่าวทำเนียบรัฐบาล-ปลัด พม. รับมอบถุงยังชีพและของใช้เพื่อสุขอนามัยจากพี แอนด์ จิ ช่วยเหลือกลุ่มเปราะบางเดือดร้อนจากโควิด - 19 และอุทกภัย
วันอังคารที่ 16 พฤศจิกายน 2564
ปลัด พม. รับมอบถุงยังชีพและของใช้เพื่อสุขอนามัยจากพี แอนด์ จิ ช่วยเหลือกลุ่มเปราะบางเดือดร้อนจากโควิด - 19 และอุทกภัย
ปลัด พม. รับมอบถุงยังชีพและของใช้เพื่อสุขอนามัยจากพี แอนด์ จิ ช่วยเหลือกลุ่มเปราะบางเดือดร้อนจากโควิด - 19 และอุทกภัย
วันที่ 12 พ.ย. 64เวลา 13.30 น. ที่บริเวณห้องโถง ชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กทม.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีรับมอบถุงยังชีพและของใช้เพื่อสุขอนามัย จํานวน 200 ชุด รวมมูลค่า 174,000 บาท จากนายนิธิน ดาบาริ ประธานกรรมการผู้จัดการ บริษัท พรอคเตอร์ แอนด์ แกมเบิล เทรดดิ้ง (ประเทศไทย) หรือ P&G และคณะ เพื่อนําไปแจกจ่ายช่วยเหลือกลุ่มเปราะบางทั้งเด็ก ผู้สูงอายุ คนพิการ ผู้ป่วยติดเตียง และผู้ด้อยโอกาส ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด - 19) และอุทกภัย
นางพัชรีกล่าวว่า ด้วยสถานการณ์การแพร่ระบาดของโควิด - 19ได้ส่งผลกระทบในวงกว้างทั่วประเทศอย่างต่อเนื่อง รวมทั้งสถานการณ์อุทกภัยในพื้นที่หลายจังหวัด กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูง ซึ่งได้รับความเดือดร้อนและความยากลําบากจากสถานการณ์ดังกล่าว และจําเป็นต้องได้รับความช่วยเหลืออย่างเร่งด่วน โดยบูรณาการความร่วมมือกับเครือข่ายทุกภาคส่วนทั้งภาครัฐ เอกชน และประชาสังคม รวมทั้งภาคประชาชน วันนี้ กระทรวง พม. ได้รับมอบถุงยังชีพและของใช้เพื่อสุขอนามัย มูลค่ารวมทั้งสิ้น 174,000 บาท จากบริษัท พรอคเตอร์ แอนด์ แกมเบิล เทรดดิ้ง (ประเทศไทย) ได้แก่ 1) ถุงผ้าบรรจุผลิตภัณฑ์ P&G ยาสีฟัน แชมพู ใบมีดโกน และน้ํายาปรับผ้านุ่ม จํานวน 200 ชุด มูลค่า 130,000 บาท 2) ถุงขยะติดเชื้อ จํานวน 600 กิโลกรัม (24,000 ชิ้น) มูลค่า 33,000 บาท และ 3) ผลิตภัณฑ์แพนทีน รีจอยส์ และเฮดแอนด์โชว์เดอร์ จํานวน 30 ลัง มูลค่า 11,000 บาท ทั้งนี้ กระทรวง พม. จะได้นําไปแจกจ่ายช่วยเหลือกลุ่มเปราะบางที่ได้รับความเดือดร้อนต่อไป
ทั้งนี้ ในเวลา 14.30 น ผู้บริหาร ทั้ง 2 ฝ่าย ได้มีการประชุมหารือร่วมกัน ในประเด็นการแสวงหาความร่วมมือเพื่อดูแลประชาชนกลุ่มเปราะบางในรูปแบบที่เป็นโครงการต่อเนื่องอีกด้วย
นางพัชรีกล่าวเพิ่มเติมว่า ขอเชิญชวนร่วมบริจาคเงิน สิ่งของเครื่องใช้ที่จําเป็น อาหาร และยารักษาโรค เป็นต้น เพื่อช่วยเหลือกลุ่มเปราะบางและประชาชนที่กําลังประสบปัญหาเดือดร้อนและความยากลําบากจากการแพร่ระบาดของโควิด - 19 และสถานการณ์อุทกภัย ที่ศูนย์รับบริจาคกระทรวง พม. โทร. 0 2659 6476 และศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
รัฐบาลไทย-ข่าวทำเนียบรัฐบาล-นายกฯติดตามสถานการณ์โควิด-19 ที่แพร่ระบาดมากขึ้น สั่งหน่วยงานชี้แจงสถานการณ์ให้ประชาชนรับทราบ เพื่อเตรียมตัวสำหรับมาตรการที่เข้มงวดขึ้น
วันเสาร์ที่ 17 กรกฎาคม 2564
นายกฯติดตามสถานการณ์โควิด-19 ที่แพร่ระบาดมากขึ้น สั่งหน่วยงานชี้แจงสถานการณ์ให้ประชาชนรับทราบ เพื่อเตรียมตัวสําหรับมาตรการที่เข้มงวดขึ้น
นายกฯติดตามสถานการณ์โควิด-19 ที่แพร่ระบาดมากขึ้น สั่งหน่วยงานชี้แจงสถานการณ์ให้ประชาชนรับทราบ เพื่อเตรียมตัวสําหรับมาตรการที่เข้มงวดขึ้น
วันนี้ ( 17 กค 2564 ) นายอนุชา บูรพชัยศรี โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์การแพร่ระบาดของโรคโควิด-19 ที่มีผู้ติดเชื้อและผู้เสียชีวิตเพิ่มสูงขึ้น แม้ทุกภาคส่วนจะร่วมมือกันอย่างถึงที่สุด อย่างไม่เหน็ดเหนื่อย และไม่ได้พัก เพราะเป็นห่วงและต้องการควบคุมการแพร่ระบาดและช่วยเหลือประชาชนผู้ติดเชื้ออย่างถึงที่สุด โดยในการประชุม ศบค. วาระเร่งด่วนในวันที่ 16 กค. ที่ผ่านมา ที่ประชุม ศบค. ได้หารือร่วมกับคณะแพทย์และเร่งหาข้อสรุปแนวทางและมาตรการสําคัญเพื่อควบคุมและหยุดยั้งการแพร่ระบาดโดยเร็วที่สุด พร้อมทั้งประเมินผลจากมาตรการที่ประกาศใ้ช้ที่ผ่านมา ซึ่งยังคงไม่ได้ผลตามที่คาดไว้ ดังนั้น เพื่อให้การแพร่ระบาดและการสูญเสียน้อยลงให้มากที่สุด ศบค. และคณะแพทย์ เห็นพ้องว่าจําเป็นต้องยกระดับมาตรการให้เข้มข้นขึ้น ซึ่งจะต้องกระทบต่อการดํารงชีวิตของประชาชนอย่างหลีกเลี่ยงไม่ได้ แต่ทั้งนี้ นายกรัฐมนตรีในฐานะ ผอ. ศบค. ได้สั่งให้หน่วยงานจัดทําแผนและดําเนินการช่วยเหลือ เยียวยา ประชาชนควบคู่กันไปด้วย เพื่อบรรเทาผลกระทบด้านต่างๆ ดังนั้น เพื่อการเตรียมความพร้อมและให้ประชาชนได้เตรียมตัว นายกรัฐมนตรีได้สั่งการให้ ศบค. กระทรวงสาธารณสุข คณะแพทย์ และทุกหน่วยงานที่เกี่ยวข้องชี้แจงสถานการณ์ให้ประชาชนรับทราบอย่างทั่วถึง เพื่อขอความร่วมมือจากทุกภาคส่วนล่วงหน้าก่อนจะมีการประกาศใช้โดยเฉพาะในพื้นที่ที่มีการรายงานผู้ติดเชื้อและผู้เสียชีวิตมาก ซึ่งมาตรการที่เข้มงวดขึ้นนี้จะเสนอมายังนายกรัฐมนตรี เพื่ออนุมัติและสั่งการการดําเนินการต่อไปโดยเร็วที่สุด เพื่อให้ทันต่อสถานการณ์ในขณะนี้
รัฐบาลไทย-ข่าวทำเนียบรัฐบาล-วิเชตฺวา พลตาภูปํ รฏํเฐ สาเธตุ วุฑฺฒิโย "ขอให้พระมหากษัตริย์เจ้า พร้อมด้วยปวงทหารจงมีชัยชนะ ยังความสำเร็จในแผ่นดิน เทอญ"
วันอังคารที่ 29 มีนาคม 2565
วิเชตฺวา พลตาภูปํ รฏํเฐ สาเธตุ วุฑฺฒิโย "ขอให้พระมหากษัตริย์เจ้า พร้อมด้วยปวงทหารจงมีชัยชนะ ยังความสําเร็จในแผ่นดิน เทอญ"
๘ เมษายน ๒๕๖๕
๑๓๕ ปี กระทรวงกลาโหม
“กลาโหมเทิดราชา รักษ์ราษฎร์ ชาติมั่นคง"
#กลาโหม135ปี
รัฐบาลไทย-ข่าวทำเนียบรัฐบาล-กรมทางหลวงส่งเสริมการท่องเที่ยว จังหวัดสุโขทัย และอุตรดิตถ์ ขยาย ทล.102
วันจันทร์ที่ 22 สิงหาคม 2565
กรมทางหลวงส่งเสริมการท่องเที่ยว จังหวัดสุโขทัย และอุตรดิตถ์ ขยาย ทล.102
สายบ้านห้วยช้าง - อําเภอศรีสัชนาลัย จังหวัดสุโขทัย เป็น 4 ช่องจราจร แล้วเสร็จ
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคมได้มอบนโยบายการพัฒนาโครงสร้างพื้นฐานด้านคมนาคมขนส่งทางถนนในพื้นที่ภาคเหนือ ทางหลวงหมายเลข 102 สาย บ้านห้วยช้าง - อําเภอศรีสัชนาลัย นั้น มีความสําคัญเป็นทางหลวงที่เชื่อมโยงระหว่าง ทล.11 และ 101 ซึ่งสนับสนุนการเดินทางระหว่าง จังหวัดสุโขทัยกับจังหวัดอุตรดิตถ์ เนื่องจากเส้นทางดังกล่าวเดิมมีขนาด 2 ช่องจราจร (ไป - กลับ) ลักษณะเส้นทางบางช่วงเป็นภูเขาที่ลาดชันสูงและคดโค้ง ทําให้เกิดอุบัติเหตุบ่อยครั้ง จึงจําเป็นต้องขยายเส้นทางเพื่อให้ประชาชนได้รับความสะดวกปลอดภัย รองรับปริมาณการจราจรและการขยายตัวทางเศรษฐกิจพื้นที่ภาคเหนือไปสู่ภูมิภาคต่าง ๆ เพื่อสนับสนุนยุทธศาสตร์ชาติ 20 ปี ในด้านการสร้างความสามารถในการแข่งขันของประเทศ
สํานักก่อสร้างทางที่ 1 จึงดําเนินโครงการก่อสร้างขยายทางหลวงหมายเลข 102 สาย บ้านห้วยช้าง - อําเภอศรีสัชนาลัย ซึ่งอยู่ในพื้นที่ อําเภอป่างิ้ว จังหวัดสุโขทัย ระหว่าง กม. ที่ 29+545 - 36+600 ระยะทางยาวประมาณ 7.05 กิโลเมตร ขยายจาก 2 ช่องจราจรเป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางแบบแอสฟัลท์คอนกรีต ช่องจราจรกว้างช่องละ 3.5 เมตร ไหล่ทางด้านนอกกว้าง 2.5 เมตร และด้านในกว้าง 1.5 เมตร แบ่งทิศทางการจราจรด้วยเกาะกลางกว้าง 1.5 เมตร รวมงานก่อสร้างศาลาทางหลวงบริเวณสองข้างทางเพื่ออํานวยความสะดวกให้กับประชาชนและงานติดตั้งไฟฟ้าแสงสว่างบนทางหลวง ใช้งบประมาณ 150,099,998 บาท
โครงการดังกล่าวเป็นการพัฒนาทางหลวงให้ได้มาตรฐานที่ดียิ่งขึ้น เพิ่มศักยภาพรองรับการคมนาคมขนส่งทางบกและระบบโลจิสติกส์ พัฒนาการค้าระหว่างประเทศ ที่จะเกิดขึ้นในกรอบความร่วมมือเศรษฐกิจของประเทศไทย และประเทศเพื่อนบ้านเพื่อเปิดประตูการค้าเสรีกับกลุ่มประเทศลุ่มแม่น้ําโขงและกลุ่มประเทศอาเซียน เสริมโครงข่ายทางหลวงที่สําคัญทางภาคเหนือ ยกระดับและพัฒนาด้านการท่องเที่ยวของประเทศให้เป็นสากลยิ่งขึ้น เนื่องจากทางหลวงสายดังกล่าวผ่านจังหวัดอุตรดิตถ์ แพร่ และลําปาง ซึ่งมีสถานที่ท่องเที่ยวจํานวนมาก
รัฐบาลไทย-ข่าวทำเนียบรัฐบาล-ลูกจ้างรัฐวิสาหกิจ เฮ! กฎหมายใหม่ เพิ่มสิทธิประโยชน์ ยกระดับคุณภาพชีวิต
วันอังคารที่ 10 สิงหาคม 2564
ลูกจ้างรัฐวิสาหกิจ เฮ! กฎหมายใหม่ เพิ่มสิทธิประโยชน์ ยกระดับคุณภาพชีวิต
กสร.เผยประกาศคณะกรรมการแรงงานรัฐวิสาหกิจสัมพันธ์ เกี่ยวกับมาตรฐานขั้นต่ําของสภาพการจ้างในรัฐวิสาหกิจ 4 ฉบับ มีผลบังคับใช้แล้ว ลูกจ้างรัฐวิสาหกิจได้รับสิทธิประโยชน์ค่ารักษาพยาบาล ค่าทําศพกรณีตาย ค่าช่วยเหลือบุตรและค่าช่วยเหลือการศึกษาของบุตรเพิ่มขึ้น
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มีความประสงค์ที่จะยกระดับคุณภาพชีวิตให้กับพนักงานรัฐวิสาหกิจให้ดีขึ้น จึงได้มอบหมายให้คณะกรรมการแรงงานรัฐวิสาหกิจสัมพันธ์ พิจารณาปรับปรุงและกําหนดมาตรฐานขั้นต่ําของสภาพการจ้างในรัฐวิสาหกิจ รวมทั้งให้เพิ่มสิทธิประโยชน์ต่าง ๆ โดยออกเป็นประกาศคณะกรรมการแรงงานรัฐวิสาหกิจสัมพันธ์ รวม 4 ฉบับ ได้แก่ 1. ยกเลิกประกาศหลักเกณฑ์การจ่ายค่ารักษาพยาบาลกรณีประสบอันตราย หรือเจ็บป่วย ค่าทําศพกรณีตาย อันมิใช่เนื่องจากการทํางาน ค่าช่วยเหลือบุตรและค่าช่วยเหลือการศึกษาของบุตร 2. หลักเกณฑ์การจ่ายค่ารักษาพยาบาลกรณีประสบอันตรายหรือเจ็บป่วย ค่าทําศพกรณีตายอันมิใช่เนื่องจากการทํางาน 3. หลักเกณฑ์การจ่ายค่าช่วยเหลือบุตรและค่าช่วยเหลือการศึกษาของบุตร 4. หลักเกณฑ์และอัตราค่ารักษาพยาบาลกรณีผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 หรือโรคโควิด-19 ซึ่งทําให้ลูกจ้างได้รับสิทธิประโยชน์เพิ่มขึ้น เช่น สิทธิในการได้รับค่าใช้จ่ายเพื่อการสร้างเสริมสุขภาพ และการป้องกันโรค ค่าใช้จ่ายเพื่อการตรวจสุขภาพ ปรับสิทธิในการได้รับค่ารักษาพยาบาลในสถานพยาบาลเอกชนประเภทผู้ป่วยในให้สูงขึ้น และให้ลูกจ้างเบิกค่ารักษาพยาบาลโดยใช้ระบบการเบิกจ่ายตรง ได้รับค่าทําศพในอัตรา 3 เท่าของค่าจ้างรายเดือนเดือนสุดท้าย แต่ต้องไม่น้อยกว่า 40,000 บาท ทั้งยังได้ปรับเงินช่วยเหลือบุตรจากเดือนละ 50 บาท เป็นเดือนละ 200 บาท เพิ่มสิทธิการเบิกค่าช่วยเหลือการศึกษาบุตรรวมถึงการศึกษาในระดับปริญญาตรี และสิทธิได้รับค่าใช้จ่ายจากการตรวจทางห้องปฏิบัติการเพื่อยืนยันโรคสิทธิได้รับค่าใช้จ่ายจากการรักษาสําหรับตนเอง คู่สมรส หรือบุตรตามแนวทางที่กระทรวงสาธารณสุขกําหนด และให้รัฐวิสาหกิจเป็นผู้จ่ายค่าใช้จ่ายให้แก่สถานพยาบาลภายใน 15 วัน รวมถึงกรณีรัฐวิสาหกิจใดมีข้อกําหนดให้สิทธิการรักษาพยาบาลแก่บิดา มารดา ก็ให้มีสิทธิตามประกาศนี้ด้วย
โฆษก กสร. กล่าวเพิ่มเติมว่า รัฐมนตรีว่าการกระทรวงแรงงานได้ลงนามในประกาศ คณะกรรมการแรงงานรัฐวิสาหกิจสัมพันธ์ ทั้ง 4 ฉบับ เมื่อวันที่ 30 กรกฎาคม 2564 และราชกิจจานุเบกษาได้เผยแพร่ประกาศดังกล่าว เมื่อวันที่ 6 สิงหาคม 2564 จึงทําให้เริ่มมีผลใช้บังคับตั้งแต่วันถัดจากวันประกาศในราชกิจจานุเบกษาจํานวน 3 ฉบับ และในเรื่องของหลักเกณฑ์และค่ารักษา กรณีติดเชื้อไวรัสโคโรนา 2019 หรือโควิด-19 มีผลย้อนหลังตั้งแต่วันที่ 5 มีนาคม 2563 ซึ่งจะส่งผลให้พนักงานรัฐวิสาหกิจรวม 306,887 คน ได้รับการคุ้มครองในเรื่องของการดําเนินการกรณีผู้ป่วยฉุกเฉินวิกฤติเพื่อรองรับการจ่ายเงินคืนแก่สถานพยาบาลได้โดยเร็ว โดยมีเงินค่ารักษาพยาบาลที่ค้างจ่ายต่อสํานักงานหลักประกันสุขภาพแห่งชาติ (สปสช.) และโรงพยาบาลเอกชน รวมกว่า 32 ล้านบาท